burgasdotpro/wikipedia huggingface dataset:
Nukleáza

Nukleáza (nukleolytický enzým) je hydrolytický enzým, ktorý štiepi fosfodiesterovú väzbu v nukleových kyselinách. Ribonukleáza štiepi RNA a deoxyribonukleáza štiepi DNA; bežne sa tieto enzýmy označujú ako RNáza a DNáza.
Rozlišujú sa exonukleázy, ktoré degradujú konce nukleových kyselín, a endonukleázy, ktoré štiepia vo vnútri molekúl DNA či RNA. Konce dvojreťazcových (angl. double-stranded) molekúl môžu byť buď zarovnané (tupé) alebo prečnievajúce (kohézne), pričom prečnievať môže buď 5' alebo 3' koniec. Rôzne exonukleázy vykazujú rôznu substrátovú špecifickosť a štiepia rôzne typy koncov. V laboratórnej praxi sa bežne používajú tieto enzýmy:
Endonukleázy štiepia molekuly DNA či RNA vo vnútri, a to buď náhodne alebo špecificky. Medzi bežné endonukleázy patria:
Osobitým typom endonukleáz sú restrikčné endonukleázy (RE), skrátene reštriktázy. Tie štiepia DNA len po rozpoznaní špecifických sekvencií. Existujú tri triedy reštriktáz: enzýmy tried I a III majú nukleolytické i DNA-modifikačné schopnosti, reštriktázy triedy II majú iba nukleázovú aktivitu. Názvy RE sa zväčša odvodzujú od organizmov, z ktorých boli izolované. Napr. reštriktáza "Eco"RI bola izolovaná z baktérie "E. coli", konkrétne sérotypu RY13. Išlo o prvý enzým tohoto typu izolovaný z tohto organizmu, preto nesie v označení rímsku jednotku (nie je to označenie triedy ani písmeno i). Niektoré reštriktázy štiepia DNA priamo v mieste rozpoznávanej sekvencie (napr. "Eco"RI rozpoznáva GAATTC), iné môžu štiepiť v miestach vzdialených od rozpoznávanej sekvencie. Rozpoznávané sekvencie sú väčšinou dlhé 4 až 8 bázových párov. Enzýmy s rovnakým rozpoznávacím miestom sa nazývajú izoschizoméry. Niektoré nukleázy môžu za určitých podmienok rozpoznávať i sekvencie blízko príbuzné tej špecifickej, vtedy hovoríme o ich relaxovanej (uvoľnenej) špecificite. Produkty restrikčného štiepenia sa nazývajú restrikčné fragmenty.
Reštrikčné endonukleázy sú dôležitým nástrojom molekulárnej biológie. Objavené boli v 70. rokoch 20. storočia ako súčasť reštrikčno-modifikačného (RM) systému baktérií. Baktérie sa pred vniknutím cudzorodej nukleovej kyseliny (napr. bakteriofágovej DNA) bránia tým, že ju degradujú pomocou špecifických restrikčných endonukleáz. Ich vlastná DNA je pred zničením chránená metyláciou, ktorú vykonávajú modifikačné enzýmy RM systému.
Objav restrikčných endonukleáz umožnil rozvoj génového inžinierstva, teda klonovania a analýzy génov. Pomocou RE je totiž možné vhodne naštiepiť vektorovú i klonovanú DNA a pomocou ďalších enzýmov ich spojiť a preniesť do hostiteľského organizmu, najčastejšie baktérií. To umožňuje vyselektovať z dlhých oblastí DNA iba želané úseky a narábať ďalej iba s nimi. Restrikčné štiepenie je ďalej základom makrorestrikčných analýz a restrikčného mapovania génov, ale využíva sa i v technikách ako polymorfizmus dĺžky reštrikčných fragmentov (angl. restriction fragment length polymorphism, RFLP), ktorá sa využíva aj pre forenzné účely (napr. určenie príbuznosti, identifikáciu tela či identifikáciu páchateľa).
Alcatraz (rozlišovacia stránka)

Alcatraz môže byť:
Dvorček

Dvorček môže byť:
Epitaf

Epitaf môže byť:
Štadión

Štadión môže byť:
Volksdeutsche

Volksdeutsche (Nemci v zmysle príslušnosti k nemeckému národu) bol výraz používaný do roku 1945 na označenie ľudí s nemeckou národnosťou, ale s štátnou príslušnosťou k inej krajine. Platilo pritom, že žili mimo Nemecka (s hranicami k 31. decembru 1937) a Rakúska, teda predovšetkým vo východnej a juhovýchodnej Európe (vrátane Česko-Slovenska). Používal sa na odlíšenie od nemeckých občanov (Reichsdeutsche - ríšskych Nemcov), žijúcich či už v Nemecku alebo v zahraničí.
Po roku 1945 bol zákon o ríšskom občianstve a súvisiace predpisy, ktoré odvodzovali národnú príslušnosť ("Volkszugehörigkeit") od nacistickej predstavy o "nemeckej alebo príbuznej krvi", zrušené.
Počet.
V polovici roku 1938 žilo podľa nacistických odhadov na východ od ríšskych hraníc 8,6 milióna Nemcov: v Česko-Slovensku (najmä Sudety - 3,48 milióna sudetských Nemcov, ale aj karpatskí Nemci), Poľsku (poľský koridor, Ostoberschlesien, 1,15 milióna), Rumunsku (0,75 milióna), Maďarsku (0,6 milióna), Juhoslávii (0,55 milióna) a v Sovietskom zväze (1,15 milióna). Ďalších 0,6 milióna v Estónsku, Lotyšsku, Litve (Memelland) a v Slobodnom meste Gdansk. Tieto oblasti boli sčasti dočasne začlenené do Nemecka, sčasti boli súčasťou programu „heim ins Reich“ ("domov do Ríše", presídľovanie do Nemecka), alebo boli v priebehu vojny obsadené. Po skončení povojnových odsunov zostalo na východe Európy okolo štyroch miliónov.
Rozvojový pohár FINA vo vodnom póle 2013

Rozvojový pohár FINA vo vodnom póle 2013 bol v poradí 4. rozvojový pohár FINA, turnaj rozvojových národných tímov vo vodnom póle mužov, ktorý organizuje Medzinárodná plavecká federácia (FINA). Konal sa od 6.11. mája 2013 v Kuvajt City, v Kuvajte, za účasti 11 tímov. Dvanásty tím, sa z turnaja odhlásil. Kuvajt hostil tento turnaj po tretíkrát, predtým to bolo v rokoch 2007 a 2009. Z víťazstva sa premiérovo tešili hráči Uzbekistanu.
Orthos

Orthos môže byť:
Adrenogenitálny syndróm

Adrenogenitálny syndróm je syndróm zaraďovaný do skupiny chorôb žliaz s vnútorným vylučovaním, pri ktorom dochádza k vzostupu hladiny androgénov, steroidných hormónov, ktoré sa tvoria v kôre nadobličiek. Prejavy aj príčiny adrenogenitálneho syndrómu sa odlišujú v závislosti od veku pacienta. Rozlišuje sa:
Liečba závisí od príčiny: pri nádoroch je chirurgická, pri hyperplázií sa podávajú kortikoidy.
Prehistorické nákolné stavby okolo Álp

Prehistorické nákolné stavby okolo Álp je súbor 111 prehistorických stavieb vo Švajčiarsku, Nemecku, Rakúsku, Taliansku, Francúzsku a Slovinsku zapísaných od roku 2011 na zozname svetového dedičstva UNESCO .
Stavby boli zaradené medzi pamiatky UNESCO na podnet Švajčiarska a preto sa oficiálny zápis uskutočnil 10. septembra 2011 vo švajčiarskom meste Neuchâtel. Všetky ďalšie náleziska nákolných stavieb v okolí Álp sú evidované ako "asociované miesta" 111 priamo zaradených nálezísk. Tým je celkový počet stavieb vyše 900 a stúpa s každým novým nálezom.
Papa

Papa môže byť:
Majstrovstvá Juhovýchodnej Ázie v tchoukballe 2013

Majstrovstvá Juhovýchodnej Ázie v tchoukballe 2013 boli v poradí 3. Majstrovstvá Juhovýchodnej Ázie v tchoukballe, ktoré organizuje Tchoukballová federácia Juhovýchodnej Ázie (SEATBF). Konali sa od 10.11. mája 2013 v meste Phatthajá, v Thajsku, za účasti 9 mužských a 4 ženských tímov z 8 krajín. Pôvodne sa mali turnaja zúčastniť aj družstvá Filipín, ktoré na minuloročných ázijských majstrovstvách skončili na 3. (muži), resp. 2. mieste (ženy) a na poslednú chvíľu aj ženské družstvo Mjanmarska. Nováčikmi turnaja boli mužský tím Indonézie a ženský tím Kambodže. Zápasy sa hrali na 3 tretiny po 8 minút.
Hneď po skončení halových majstrovstiev Juhovýchodnej Ázie sa v dňoch 11.12. mája 2013 v meste Phatthajá uskutočnili prvé Majstrovstvá Ázie a Pacifiku v plážovom tchoukballe.
Imrich Borbély

Ing. Imrich Borbély (* 30. august 1952, Trnava) je slovenský komunálny politik, bývalý primátor Trnavy.
Životopis.
Narodil sa v rodine lekárnika a učiteľky. Základnú školu navštevoval v Trnave na vtedajšej Engelsovej ulici. Okrem školských povinností sa venoval hudbe (klavír, gitara), jazykom (nemčina, angličtina), cyklistike a plávaniu. Navštevoval dramatický a tanečný krúžok. Po maturite na trnavskom Gymnáziu (1967 – 1970) vyštudoval prevádzku a ekonomiku leteckej dopravy na Vysokej škole dopravnej v Žiline (1970 – 1975), kde okrem vysokoškolského diplomu získal aj pilotný diplom na jednomotorové športové lietadlá. V rokoch 1975 – 1989 pracoval v rôznych technicko-hospodárskych funkciách v leteckej doprave, investičnej výstavbe, konštrukcii a vývoji. 
V novembri 1989 založil podnikovú organizáciu Verejnosti proti násiliu vo výrobnom družstve Rozvoj v.d. v Trnave a začal sa verejne angažovať. Vo februári 1990 bol kooptovaný za poslanca pléna MsNV v Trnave. Dňom 1. apríla 1990 bol zvolený za predsedu MsNV v Trnave. Zvíťazil v prvých slobodných komunálnych voľbách v novembri 1990 (ako nezávislý kandidát s podporou KDH, DS, VPN, SZ, SS a ČSSP). 13. decembra 1990 sa po zložení slávnostného sľubu ujal funkcie primátora mesta Trnava na funkčné obdobie 1990 – 1994. 
Spolu s prednostom novovzniknutého mestského úradu Jurajom Tibenským vypracoval organizačnú štruktúru mestského úradu a všetky základné právne a organizačné normy potrebné pre fungovanie mestskej samosprávy. Spolu tiež načrtli víziu ďalšieho smerovania mesta a jeho samosprávy. Za najväčšie úspechy počas jeho pôsobenia možno považovať obnovenie trnavskej univerzity (1992), vybudovanie viacerých mestských športovísk a založenie mestskej polície (1991). Počas svojho funkčného obdobia podporoval rozvoj kultúry, športu, mládeže a medzinárodných vzťahov a zaslúžil sa rozšírenie počtu družobných miest a obcí. Pozornosť venoval aj zdravotne postihnutým a na zdraví ohrozeným deťom, seniorom a iným občanom odkázaným na pomoc.
Bol zakladajúcim členom a prvým prezidentom Klubu primátorov Slovenska. Je členom talianskeho rytierskeho rádu Ordine Maestri Coppieri di Aleramo. Absolvoval Letnú Univerzitu Urbanizmu (Szombathely, Maďarsko), odbornú stáž v Holandsku a školenia v Rakúsku, Nemecku a Švajčiarsku. 
V komunálnych voľbách v roku 1994 sa rozhodol nekandidovať a z verejného života sa stiahol.
Osobný život.
S prvou manželkou Alžbetou, rod. Zacharovou, má štyri deti (Marek (* 1976), Hana (* 1978), Pavol (* 1980), Jana (* 1986)). Od roku 2004 žije v obci Hájske so svojou druhou manželkou Miroslavou, rod. Ormandyovou.
Ocenenia.
Bol ocenený pamätnými medailami prezidenta SR Michala Kováča, pápeža Jána Pavla II., Trnavskej univerzity a Mesta Trnava. V marci 2015 mu bolo udelené čestné občianstvo mesta Trnava za prínos pri obnove samosprávy.
Wetzikon

Wetzikon je švajčiarske mesto, ktoré sa nachádza v švajčiarskom kantóne Zürich. Leží v blízkosti Pfäffikersee. Vďaka zlúčeniu s viacerými bývalými obcami je najväčším sídlom okresu Hinwil a 6. najväčším mestom v zürišskom kantóne.
Alonov plán

Alonov plán () bol návrh, ktorý vznikol mesiac po Šesťdňovej vojne v roku 1967 a predstavoval spôsob riešenia izraelskej okupácie Západného brehu Jordánu, Pásma Gazy a Sinajského polostrova. Plán bol pomenovaný po svojom duchovnom otcovi Jigalovi Alonovi, izraelskom generálovi a vtedajšom vicepremiérovi a ministrovi pre absorpciu imigrantov.
Podľa návrhu mala byť táto okupácia ukončená, dobyté územia z väčšej časti vrátené a stanovený tak základ pre uzavretie mieru medzi Izraelom a jeho arabskými susedmi. Časť Západného brehu Jordánu mala byť vrátená k Jordánsku (tato oblasť mala byť s Jordánskom prepojená širokým koridorom v okolí Jericha), a mal tak vzniknúť jordánsko-palestínsky štát. Jeho súčasťou malo byť aj Pásmo Gazy, ktoré by bolo so Západným brehom Jordánu prepojené diaľnicou (podľa pôvodnej verzie plánu malo Pásmo Gazy zostať súčasťou Izraela, vo finálnej verzii sa s ním však už počítalo ako so súčasťou jordánsko-palestínskeho štátu). Väčšina Sinajského polostrova potom mala byť navrátená Egyptu. 
Alonov plán obsahoval podmienky, ktoré arabské štáty neboli ochotné akceptovať. Medzi ne patrila napríklad izraelská kontrola údolia Jordánu (vrátane celého západného pobrežia Mŕtvého mora) a prvého horského hrebeňa ležiaceho západne od Jordánu, ďalej potom kontrola nad celým Jeruzalemom (čiže vrátane obsadeného Starého mesta aj s Chrámovou horou), tiež nad jedným predmestím Hebronu (Kirjat Arba) a oblasťou Guš Ecion. Na Sinajskom polostrove si mal Izrael zachovať kontrolu nad vybranými strategicky dôležitými miestami (predmostie Rafahu, pobrežie Červeného mora od Ejlatu po Šarm aš-Šajch a dve vojenské letiská pri bývalej egyptsko-izraelské hranici). Izraelu tiež mali zostať Golanské výšiny, dobyté od Sýrie. Plán počítal aj s demilitarizáciou všetkých arabských území na západ od rieky Jordán.
Plán bol dôsledkom názoru, že Izrael nemôže vládnuť viac než miliónu palestínskych Arabov. Hoci nebol nikdy oficiálne prijatý izraelskou vládou, osídľovacia politika ľavicových vlád od Šesťdňovej vojny do roku 1977 smerovala práve do oblastí, ktoré si mal Izrael podľa tohto plánu ponechať.
Dafnis (syn Herma)

Dafnis (, ) je v gréckej mytológii syn boha Herma a neznámej nymfy, prvý skladateľ a spevák pastierských piesní.
Dafnis sa narodil na Sicílii, v krásnom kraji, kde rástlo mnoho vavrínov. Keďže bol vavrín v gréckej mytológii stromom, na ktorý bola premenená nymfa Dafné, rodičia ho pomenovali po nej.
Svoje šťastie si potom na rozdiel od iných mužov, nehľadal vo vojnovej sláve a v hromadení majetku, ale venoval sa hudbe, ktorá ho nakoniec aj preslávila. Stal sa zakladateľom nového umeleckého žánru gréckeho folklóru, ospevujúceho idylický pastiersky život. Dafnis bol krásny muž, ktorého miloval boh Apolón a tamojšie nymfy ho počas pasenia tiež rady navštevovali.
Dafnis sa neskôr zamiloval do jednej z nýmf, (podľa Parthenia do nymfy Echenaidy) ktorá ho následne zaviazala prísahou, že kým budú jeho oči vidieť, nesmie jej byť neverný. V prípade, že by prísahu porušil, oslepne. Keď potom Dafnis podľahol zvodom dcéry svojho kráľa, skutočne oslepol. Potom už skladal a spieval len smutné piesne a ako blúdiaci slepec žalostne zahynul po páde do priepasti. (podľa inej verzie sa premenil na kameň).
Guy Hamilton

Guy Hamilton (* 16. september 1922, Paríž, Francúzsko† 20. apríl 2016, Palma de Mallorca, Španielsko) bol britský filmový režisér.
Životopis.
Narodil sa vo Francúzsku, kde žili jeho anglickí rodičia. Počas nacistickej okupácie bol aktívny vo francúzskom odbojovom hnutí. Po vojne pracoval ako asistent u Carola Reeda ("The Fallen Idol" (1948) a "The Third Man" (1949)). V roku 1952 nakrútil svoj prvý film "The Ringer". Celkom režíroval 22 filmov, z toho 4 na tému James Bond.
Patril medzi režisérov, ktorí odmietli "", ale do série vstúpil po odchode Terenca Younga.
Bol ženatý s herečkou Naomi Chance.
Paleoantropológia

Paleoantropológia je disciplína biologickej antropológie, ktorá sa zaoberá fylogenetickým vývojom človeka, vznikom človeka ako druhu z jeho živočíšnych predkov (antropogenéza) a štúdiom vývoja predkov človeka a primátov ako človeku najbližších živočíchov.
Antropobiológia

Antropobiológia môže byť:
Echenais

Echenais () je v gréckej mytológii nymfa, milenka Dafnida, prvého skladateľa a speváka pastierskych piesní. 
Echenais bola podľa antického autora Parthenia z Nikaie, nymfa na ostrove Sicília, ktorá sa zaľúbila do Dafnida, syna boha Herma.
Dafnis bol veľmi krásny muž, ktorý vynikal v speve a hre na syrinx. Svoj život trávil v prírode, pasením stád na svahoch Etny. Keď sa zahľadel do nymfy Echenaidy, zaviazala ho prísahou, že jej musí ostať verný, lebo ak prísahu nedodrží, jeho osudom bude strata zraku. Za nejakú dobu odolával pokušeniam žien, ktoré horeli láskou k nemu, ale raz opojený vínom, podľahol vnadám dcéry svojho kráľa a nymfa ho oslepila.
Rheobatrachus

Rheobatrachus (po slovensky paropucha alebo hvízdavka) je rod pravdepodobne vymretých podzemných žiab z čeľade Myobatrachidae. Rod obsahuje dva druhy. Tie sú (boli) endemické, žijúce iba v Queenslande na východe Austrálie. 
Opis.
Tento rod bol unikátny. Išlo o jediné dva druhy žiab, ktoré svoje žubrienky vychovávali v žalúdku. Celý proces rozmnožovania nie je úplne známy. Rovnako nie je známy ani dôvod ich vyhynutia. Ako možné príčiny sa uvádza znečistenie tokov spôsobené ťažbou dreva, zlata alebo napadnutie hubami.
Boli menšieho vzrastu – samice cca a samce . Žili v lesných bystrinách a jazierkach, kde sa skrývali pod zemou. Ich potravou boli najmä drobné bezstavovce, na ktoré striehli a chytali ich do papúľ.
Obývali vyššie nadmorské výšky s malou rozlohou výskytu.
Druhy.
Rod obsahoval iba dva druhy. Oba vyhynuli v 80. rokoch 20. storočia.
Cintorín Antakalnis

Cintorín Antakalnis () je cintorín v mestskej časti Antakalnis vo Vilniuse. Bol založený v roku 1809.
Tůma (priezvisko)

Tůma je české priezvisko. Najrozšírenejšie je v mestách Praha, České Budějovice, Jihlava a Benešov. Na Slovensku je najčastejšie v Skalici.
Známi nositelia.
Pozri v článku Tůma.
Jan Tůma

Jan Tůma môže byť:
Stanislav Tůma

Stanislav Tůma môže byť:
Králik (priezvisko)

Králik (o význame pozri králik) je slovenské priezvisko. Najrozšírenejšie je v Bratislave, Žiline, Kysuckom Novom Meste a v Považskej Bystrici.
Známi nositelia.
Pozri v článku Králik.
Králík (priezvisko)

Králík je české priezvisko. Najčastejšie je v Prahe, Brne a Uherskom Hradišti.
Známi nositelia.
Pozri v článku Králík.
František Králík

František Králík môže byť:
Jiří Králík

Jiří Králík môže byť:
Saul Bass

Saul Bass (* 8. máj 1920, New York, New York, USA – † 25. apríl 1996, Los Angeles, Kalifornia, Spojené štáty) bol americký grafický dizajnér. Podieľal sa na tvorbe viacerých oscarových filmov. Spolupracoval so známymi filmovými režisérmi, vrátane Alfreda Hitchcocka, Otta Premingera, Billyho Wildera, Stanleyho Kubricka a Martina Scorseseho.
Menoitios

Menoitios (, ) môže byť:
Menoetius

Menoetius môže byť:
Jozef Kubašovský

Jozef Kubašovský (* 29. október 1958, Prešov) je športový lekár - traumatológ a bývalý futbalista. Bol hlavným lekárom košickej časti MS v ľadovom hokeji 2011 a lekárom slovenskej výpravy na MS v rokoch 2012 a 2013.
S futbalom začal ako deväťročný v Lokomotíve Košice, kde odohral dva zápasy v najvyššej federálnej súťaži a ako náhradník striedal v obidvoch zápasoch 1. kola Pohára UEFA 1978/79 proti AC Miláno. Neskôr hral v nižších súťažiach za Spoje Košice a Družstevník Čaňa. S aktívnou futbalovou kariérou skončil ako 32-ročný.
Zajac (priezvisko)

Zajac (o význame pozri zajac) je slovenské priezvisko. Najrozšírenejšie je v Trebišove, Žiline a v Bánovciach nad Bebravou.
Známi nositelia.
Pozri v článku Zajac (rozlišovacia stránka).
Zając

Zając (výslovnosť: "zajonc") je poľské priezvisko s významom zajac.
Poloautomatická prevodovka

Poloautomatická prevodovka je druh prevodovky používaný v automobiloch. Poloautomatická prevodovka má automatickú spojku, ale zmenu prevodových stupňov ovláda vodič pomocou sekvenčnej radiacej páky alebo pomocou dvojice pádiel na volante. Väčšinou (najmä pri luxusných automobiloch) má táto prevodovka aj režim AUTO, teda automatické radenie, pričom sa správa rovnako ako klasická automatická prevodovka.
Pôvod.
Poloautomatická prevodovka bola vytvorená už v 50. rokoch 20. storočia s cieľom ovládať automatickú prevodovku, ktorú dovtedy radili lineárne. Rozšírenie tejto technológie prišlo až v monopostoch Formuly 1 v 80. rokoch. Z F1 sa poloautomatická prevodovka začiatkom 21. storočia preniesla do športových automobilov (najmä Ferrari), preto sa niekedy označuje aj ako F1 prevodovka. V súčasnosti využíva túto technológiu väčšina športových a luxusných aut.
Andrzej Zając

Andrzej Zając môže byť:
Marek Zając

Marek Zając môže byť:
Sharp

Šápu kabušiki gaiša (), medzinárodne vystupuje pod názvom Sharp Corporation, je japonská spoločnosť, ktorá navrhuje a vyrába elektronické výrobky. Sharp sa tiež preslávil ako piaty najväčší výrobca televízorov na svete. Sídlo má v japonskom meste Osaka. Pobočky má v New Jersey (USA) a Uxbridge (Spojené kráľovstvo). Vyrábajú hlavne televízory a prehrávače, ale aj rôzne smartfóny, domáce spotrebiče, solárne panely a LED svetlá. 
Spoločnosť v roku 1912 založil Tokudži Hajakawa na kovovýrobu v meste Tokio. Jeho prvé výrobky boli pracky a mechanické ceruzky, z ktorých vznikol aj názov "Sharp". Po silnom ničivom zemetrasení v Tokiu roku 1923 sa spoločnosť presťahovala do Osaky, kde začala s výrobou televízorov a rádií. Neskôr sa preslávil aj výrobou televízorov pre Nintendo a prvý komerčný telefón s fotoaparátom na svete.
Fruktóza

Fruktóza (iné názvy: ovocný cukor, staršie levulóza) je jednoduchý monosacharid so sumárnym vzorcom C6H12O6. Ide o ketohexózu, čiže monosacharid so šiestimi atómami uhlíku a ketónovou skupinou v molekule. Spolu s glukózou a galaktózou patrí medzi monosacharidy, ktoré sú z tráviaceho traktu vstrebávané priamo do krvného obehu. Vyskytuje sa v mnohých rastlinách, hlavne vo forme disacharidu sacharózy, ktorý tvorí spolu s glukózou. 
Z chemického hľadiska je fruktóza 6-uhlíkatý polyhydroxyketón. 
Izoméry fruktózy.
Fruktóza sa môže vyskytovať v piatich rôznych formách: 
Najčastejšia forma výskytu je prípade kryštalickej voľnej fruktózy forma α-D-fruktopyranózy, zatiaľ čo v zlúčeninách sa častejšie nachádza ako β-D-fruktofuranozid. V roztoku pripadá na fruktopyranózu 70% a na fruktofuranózu 22%. Zvyšnú časť tvoria tri ostatné formy. 
Výskyt a výroba.
Nachádza sa v mnohých rastlinách, kde môže spolu s glukózou tvoriť napríklad disacharid sacharózu. 
Z rastilnných zdrojov sa hojne vyskytuje napríklad v rôznom ovocí, zelenine, kvetoch. Vo veľkom množstve (až 38%) sa vyskytuje aj v mede.
Priemyselne sa fruktóza vyrába z cukrovej trstiny, cukrovej repy alebo kukurice a využíva sa predovšetkým v troch formách, ako:
Cintorín Schaerbeek

Cintorín Schaerbeek (, ) je cintorín v belgickom meste Schaerbeek/Schaarbeek, v regióne Brusel-hlavné mesto. Leží na Evereststraat/Rue d'Evere 4.
Bakı Televiziya Qülləsi

Bakı Televiziya Qülləsi (slovensky "Televízna veža v Baku") je televízna veža v hlavnom meste Azerbajdžanu, v Baku. So svojou výškou 310 metrov je najvyššia stavba Azerbajdžanu a druhá najvyššia v Zakaukazsku. Veža bola postavená v rokoch 1979 - 1996.
Tuma

Tuma môže byť:
Tuma (priezvisko)

Tuma je priezvisko, vyskytujúce sa aj na Slovensku, pričom najčastejšie je v meste Šaštín-Stráže a v Pezinku.
Známi nositelia.
Pozri v článku Tuma.
Zajíc (priezvisko)

Zajíc je české priezvisko s významom zajac. Najčastejšie je v mestách Praha, Ostrava, Uherské Hradiště a Semily. Na Slovensku je najrozšírenejšie v obci Moravský Svätý Ján (okres Senica).
Známi nositelia.
Pozri v článku Zajíc.
Josef Zajíc

Josef Zajíc môže byť:
Rozvojový pohár FINA vo vodnom póle 2007

Rozvojový pohár FINA vo vodnom póle 2007 bol 1. rozvojový pohár FINA, turnaj rozvojových národných tímov vo vodnom póle mužov, ktorý organizuje Medzinárodná plavecká federácia (FINA). Konal sa od 2.8. mája 2007 v Kuvajt City, v Kuvajte, za účasti 12 tímov. Víťazom sa stala .
Multimediálny kontajner

Multimediálny kontajner je obálka súboru alebo dátového toku, ktorá obsahuje jeden alebo viac prúdov multimediálnych dát (stôp, streamov). Do jedného súboru je potom možné uložiť jednu video stopu, niekoľko zvukových stôp a titulkov v rôznych jazykoch. Takto je zaistená ich vzájomná časová synchronizácia. Užívateľ si môže pri prehrávaní vybrať, ktorú kombináciu multimediálnych dát chce použiť.
Formáty kontajnerov sa vzájomne líšia podľa svojich schopností pojať rôzne multimediálne dáta. Pre prehrávanie jednotlivých kontajnerov používame tzv. demuxer (tiež splitter), ktorý rozdelí dátové prúdy do rôznych dekodérov a následne do výstupných zariadení. Niektoré kontajnery môžu mať v sebe uloženú len obmedzenú množinu formátov (napr. MPEG), iné umožňujú uložiť viacej stôp jedného typu dát (napr. formát Matroska). Typ kontajnera nedefinuje kompresiu uložených dát, tá je určená použitým kodekom. Informácia o tom, akým kodekom bol každý dátový prúd kódovaný, určuje FourCC alebo Codec ID. Tieto informácie je možné prečítať pomocou programu Media Info.
TV kula Snežanka

TV kula Snežanka (, doslova "TV veža Snežanka") alebo TV kula Pamporovo () je veža vysoká 156 metrov na vrchu Snežanka v blízkosti mesta Smoľan v Bulharsku. Bola postavená v rokoch 1973 - 1978. 
Vo výške 93 metrov nad terénom sa nachádza vyhliadková plošina s kaviarňou a panoramatickou vyhliadkou, z ktorej sú viditeľné Rodopy, pohoria Rila a Pirin a za dobrej viditeľnosti aj Egejské more.
Johan Joseph Aarts

Johan Joseph Aarts (* 18. august 1871, Haag – † 19. október 1934, Amsterdam) bol holandský maliar a grafik.
Životopis.
Spolu so svojím priateľom Janom Vijlbriefom patrí Aarts k avantgardnej skupine, ktorá sa zaoberala pointillizmom. V tomto štýle vytvoril šesť krajinomalieb v jemných farbách. Odvrátil sa od maliarstva ku grafike a v roku 1895 začal učiť na akadémii v Haagu. V roku 1911 bol vymenovaný za profesora grafického umenia na Rijksakademie van Beeldende Kunsten v Amsterdame. Túto funkciu zastával až do svojej smrti v roku 1934. Jeho grafické práce tvoria podivný kontrast k jeho raným obrazom.
Diela Aartse sú vystavené okrem iného v Kröller-Müller Museum v Otterlo.
Jozef Slovák

Jozef Slovák (* 16. december 1953, Bratislava) je slovenský režisér, scenárista, spisovateľ a hudobný skladateľ. Študoval na Konzervatóriu v Bratislave (1968-1974), neskôr na VŠMU v Bratislave (1974-1979) a FFUK (1980 PhDr.). Počas štúdia pôsobil v umeleckom súbore Lúčnica a externe pracoval v Slovenskej televízii.
Profesionálna prax.
Po skončení štúdií pracoval v Slovenskej filmovej tvorbe v Bratislave ako režisér, scenárista, dramaturg, hudobný skladateľ a hudobný režisér. Popri tom súbežne zastával funkciu dramaturga Opery SND v Bratislave. Neskôr pôsobil ako producent v spoločnostiach TATRA STAR, s.r.o., Slovak Film, s.r.o. a Mysohn. Je autorom filmových a televíznych scenárov, kníh, poézie a hudby. Mnohé z nich získali ocenenia na Medzinárodných filmových festivaloch. Je členom Slovenského centra PEN.
Počas pôsobenia v SFT Koliba a Opere SND spolupracoval s významnými režisérmi Jurajom Jakubiskom, Dušanom Hanákom, Stanislavom Párnickým, Dušanom Trančíkom, Štefanom Uhrom, Dušanom Rapošom, Martinom Ťapákom, Georgisom Skalenakisom, Branislavom Kriškom, Júliusom Gyermekom, Miroslavom Fischerom, Penčom Kunčevom, Vladimírom Malíkom, Františkom Jurišičom, Jaroslavom Baranom, Valériou Takáčovou, Vlastimilom Heroldom a ďalšími... 
Spolu s Jozefom Heribanom napísal scenáre k filmom Utekajme, už ide! a Južná pošta. Tragikomédiu Dávajte si pozor! spolu s Jozefom Heribanom aj režíroval.
V roku 1994 založil s Pavlom Jursom a Jozefom Heribanom spoločnosť TATRA STAR, s.r.o., v ktorej vznikol úspešný seriál televíznych grotesiek Bud Bindi s Miroslavom Nogom a Stanislavom Dančiakom v hlavných úlohách. 
Spolu s Jozefom Slovákom a Pavlom Jursom napísal, režíroval a produkoval komediálny televízny seriál Bud Bindi, ktorý získal Zlatú cenu na 28. MFF v Houstone (1995), Striebornú cenu na 39. MFF San Francisco (1996) a Čestné uznanie na 19. MFF Philadelphia (1996).
V spolupráci s Petrom Jarošom napísal scenáre k celovečerným hraným filmom Srdcové eso a Ja by som tiež potreboval...
Hudba.
Hudba večernej Bratislavy, profilové CD
Uspávanky a zobúdzanky, hudobné CD pre deti
Hudba k celovečerným, krátkometrážnym, dokumentárnym a animovaným filmom a seriálom: 
Utekajme, už ide!, Dávajte si pozor!, I Believe in EU, Welcome to NATO, Slovakia!, Bud Bindi, Najmenší hrdinovia (1-21), Bábätko (1-12), Hrdinovia siedmich morí (1-7), Z rozprávky do rozprávky (1-2), Papierová Kika (1-7), Zvonček a Margarétka (1-7), Hlinené rozprávky (1-15), Delfín Filík (1-7), O škole na muřích nohou (1-7), Figúrky a figuríny, Kikirikí, Krídla, Kúzelník a kvetinárka, Chlapček s čiapkou, Letí, letí, tanier letí, Rozprávka z vreca, Nakreslím si dom, Objekty, Recept na zmrzlinu, Zaľúbený most, Čudná torta, Snehomila, Dopravné značky, Pokazený bicykel, Dvojfarebná Klotilda, Vynálezca, Kaderník, Rybárstvo na Slovensku, Žaškovské kolovraty, Trojročné dieťa...
Ďalšia tvorba.
Texty piesní k vážnej i populárnej hudbe, úprava dialógov k zahraničným filmom, hudba k choreografickým inscenáciám, texty piesní a hudba k rozhlasovej tvorbe, odborné texty a kritiky do bulletinov, časopisov a denníkov.
Rozvojový pohár FINA vo vodnom póle 2009

Rozvojový pohár FINA vo vodnom póle 2007 bol v poradí 2. rozvojový pohár FINA, turnaj rozvojových národných tímov vo vodnom póle mužov, ktorý organizuje Medzinárodná plavecká federácia (FINA). Konal sa od 5.11. mája 2009 v Kuvajt City, v Kuvajte, za účasti 12 tímov. Nováčikmi podujatia boli Filipíny, Guatemala, Indonézia, Jamajka, Singapur a Trinidad a Tobago. Druhýkrát za sebou sa podujatie konalo v Kuvajte. Víťazom sa stal domáci .
Choroby pľúc zapríčinené vonkajšími činiteľmi (MKCH-10)

J60 - J70: Choroby pľúc zapríčinené vonkajšími činiteľmi je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
Nezahŕňa astmu zatriedenú pod J45.
ami, plynmi, dymami a výparmi
Rozvojový pohár FINA vo vodnom póle 2011

Rozvojový pohár FINA vo vodnom póle 2011 bol v poradí 3. rozvojový pohár FINA, turnaj rozvojových národných tímov vo vodnom póle mužov, ktorý organizuje Medzinárodná plavecká federácia (FINA). Konal sa od 23.29. apríla 2011 v Dammáme, v Saudskej Arábii, za účasti 11 tímov. Pôvodne sa malo turnaja zúčastniť 12 tímov, ale a neskôr aj jej náhradník, sa z turnaja odhlásili. Nováčikmi podujatia boli Holandské Antily, Peru a domáca Saudská Arábia. Víťazom sa stala domáca .
Iné choroby dýchacích ciest postihujúce najmä interstícium (MKCH-10)

J80 - J84: Iné choroby dýchacích ciest postihujúce najmä interstícium je položka z medzinárodnej klasifikácie chorôb. Patrí do X. kapitoly MKCH-10 - Choroby dýchacej sústavy.
vyvolanej vírusom ľudskej imunodeficiencie [HIV] (B22.1)
John Cam Hobhouse

John Cam Hobhouse, 1. barón z Broughtonu (* 27. júl 1786, Redland, Spojené kráľovstvo - † 3. jún 1869, Londýn) bol britský politik, štátnik, člen strany Whigovcov, minister vo vládach Charlesa Greya, Williama Lamba a Johna Russella.
Životopis.
Rodina.
Bol najstarším synom sira Benjamína Hobhousea a Charlotte Camovej, dcéry Samuela Cama. Bol ženatý a mal tri dcéry.
Vzdelanie.
Vzdelával sa na Cambridgeskej univerzite. V tejto škole sa stretol a spriatelil s básnikom Georgom Gordonom Byronom. V rokoch 1809-1811 ho sprevádzal na ceste za prácou do Európy.
Politická kariéra.
Hobhouse sa po návrate do vlasti začal angažovať v politickom živote. Vstúpil do strany radikálov. Napísal mnoho spisov, za jeden z nich bol v roku 1819 väznený v Newgate. Od roku 1820 až do 1833 zastupoval v parlamente štvrť Westminster. Od roku 1834 sa stal „námestníkom“ kraja Nottingham. Miesto v poslaneckej snemovni stratil v roku 1847, ale vrátil sa o rok neskôr po ďalších voľbách v okrese "Harwich".
Smrť.
Je pochovaný na cintoríne v "Kensal Green" v Londýne.
Minimax

Minimax môže byť:
Veľká cena Bahrajnu 2013

Veľká cena Bahrajnu 2013 (2013 Formula 1 Gulf Air Bahrain Grand Prix), boli preteky Formule 1, ktoré sa konali dňa 21. apríla 2013 na okruhu Bahrain International Circuit vo Sakhire v Bahrajne. Boli to štvrté preteky sezóny 2013 a deviata Veľká cena Bahrajnu.
Výsledky.
Preteky.
Poznámka:
Futbal na Letných olympijských hrách 1904

Futbalový turnaj na Letných olympijských hrách v roku 1904 (St. Louis) bol historicky 2. futbalovým olympijským turnajom. Turnaja sa zúčastnili 3 mužstvá pochádzajúce z 2 štátov.
Strelci.
3 góly.
 Alexander Hall 
 Thomas Taylor
2 góly.
 Gordon McDonald
1 gól.
 Frederick Steep
 Albert Hendersen
 William Twaits
 A (neznámy strelec)
 B (neznámy strelec)
Menoitios (syn Aktora)

Menoitios (, ) je v gréckej mytológii syn fóckeho hrdinu Aktora, otec Achilleovho priateľa Patrokla.
Menoitios nastúpil na trón v Opunte. Za mlada sa zúčastnil slávnej výpravy Argonautov, plaviacich sa na lodi Argó pod vedením Iasóna do ďalekej Kolchidy pre zlaté rúno.
So svojou manželkou Polymélou, dcérou fthíjskeho kráľa Pélea, mali syna Patrokla, ktorý sa rozhodol odísť so svojim priateľom Achilleom do trójskej vojny. Menoitios vtedy synovi kládol na srdce, aby bol vo vojne Achilleovi ochrancom a radcom, pretože je starší a skúsenejší.
Ako to u otcov býva, Menoitios schopnosti svojho syna preceňoval. Vzťah medzi jeho synom a Achilleom sa vyvinul práve naopak. Patroklos slávneho hrdinu Achillea vo vojne na slovo poslúchal a vždy bojoval iba v jeho tieni. Iba raz ho neposlúchol a aj to z čírej šľachetnosti a stálo ho to život.
David Meltzer

David Meltzer (* 17. február 1937, Rochester, New York, USA† 31. december 2016) bol americký básnik, prozaik a rockový a džezový hudobník. Medzi bítnikmi patril k džezovým básnikom. Za rok 2008 dostal cenu od "Foundation for Contemporary Arts Grants to Artists Award".
Život.
V roku 1957 sa presťahoval do San Francisca, kde sa zúčastnil diania v umeleckom hnutí San Francisco Renaissance. Patril do krúžku básnikov Jacka Spicera a Roberta Duncana. V bítnickej literatúre si začal získavať meno, keď jeho tvorbu zaradil Donald Allen do svojej antológie „Nová americká poézia 1945-1960“. Vydal viac ako 50 básnických zbierok a prozaických diel.
V roku 1971 Meltzer už publikoval vlastnú antológiu „Sanfranciskí básnici“. Obsahuje rozhovory s básnikmi, ukážky ich poézie a bibliografiu. David Meltzer učí poetiku na New College of California od roku 1980. Žije v San Francisco Bay Area.
Muzikant.
Meltzer bol džezový gitarista. Narodil sa v rodine hudobníkov. Otec hral na cello a mama bola harfistka. Okolo veku 11 rokov vystupoval v hudobnom programe v rádiu a televízii. Po rozvode rodičov odišiel s otcom do Los Angeles. V San Franciscu v 1958 nahral a vydal prvý album svojej čítanej poézie so sprievodom vlastnej džezovej hudby pod značkou vydavateľstva "Dickson's Vaja". 
V 1968 podpísal protestný manifest "Writers and Editors War Tax Protest", ktorý vyzýval odmietnuť platiť dane na protest vojny vo Vietname.
Povedali o ňom.
Michael McClure: "David Meltzer nás obdaril krásne napísaným kabalistickým pohľadom na beatnickú generáciu. Pozornosť venuje aj americkej infraštruktúre bebopu. Táto kniha vychádza z jeho zrelého vedomia ako prúd energie tryskajúci z čela delfína." (O Meltzerovej epickej básni Beatnickosť - Beat Thing)
Čihiro

Čihiro (ちひろ, チヒロ) je japonské meno najčastejšie používané pre ženy (u mužov je toto meno ojedinelé). 
Význam mena je odvodený od významu znakov, ktorými sa meno zapisuje. Môže byť zapísané v rôznych znakoch kandži a znamenať:
Prvý znak (千) býva spravidla rovnaký, jeho význam je tisíc a môže sa čítať ako "sen" alebo ako "či". Druhý znak dotvára význam ("čoho" tisíc).
Michael McClure

Michael Thomas McClure (* 20. október 1932, Marysville, Kansas, USA – † 4. máj 2020, Oakland, Kalifornia) bol americký básnik a dramatik, jeden z predstaviteľov Beat Generation. Vyučoval na „Kalifornskej škole umení a remesiel“ v Oaklande a na Yale University v New Havene.
Životopis.
V roku 1953 ukončil štúdium na "Wichita State University" v Kansase a odišiel študovať antropológiu na "University of Arizona" v Tucsone. Po roku sa vybral do San Francisca aby sa tam učil maľovať na "San Francisco State College". Práve v tom období sa začalo rozvíjať bítnické hnutie a zapojil sa doň účasťou na povestnej čítačke poézie v Six Gallery. Neskôr, v 1982, to opísal vo svojej knihe esejí „Letmo o Beat Generation“ (Scratching the Beat Surface).
Jeho prvotinou je zbierka básní "Passage" z roku 1956.
Okrem dramatickej a poetickej tvorby sa zaujímal o rozširovanie vedomia. Jeho záujem o prírodné psychedeliká sa prejavili v poéme „Peyotová báseň“. 
McClure bol predlohou postavy Pata McLeara v Kerouacovom románe "Big Sur".
Povedali o ňom.
"„Mc Clurovo dielo je v podstate alchymistické: proces zlučovania a transmutácie. Zo zjavných rozporov tela a mysle - mysticizmu a materializmu, spirituality a senzuality, atavizmu a transcendentnosti, energie a štruktúry - básnik kuje novú harmóniu a jednotu, novú celistvosť. McClurove básne, hry a prozaické diela sú záznamom jeho zápasu o osobnú slobodu a jeho rozvíjajúcej sa bioalchymistickej vízie.“" 
Dielo.
McClure predstavoval svoju poéziu na verejných čítačkách, často za sprievodu hudby. Spolupracoval s hudobníkom Rayom Manzarekom, klávesistom skupiny Doors. Uvádzal koncerty tejto skupiny a bol autorom sprievodného slova. Písal aj vlastné texty songov, takisto prispieval článkami do tlače. Jeho hudobný text „Mercedes Benz” naspievala Janis Joplin. Mc Clure publikoval v periodikách ako sú "The Rolling Stone", "Vanity Fair" a "L.A. Times" and San "Francisco Chronicle".
DisplayPort

DisplayPort je digitálny konektor slúžiaci na prenos nekomprimovaného digitálneho obsahu s podporou 8 kanálového zvuku a ochrany DPCP (DisplayPort Content Protection) využívajúci 128bitové šifrovanie AES. Podporuje rýchlosť prenosu až 10,8 Gbit/s, na vzdialenosť do troch metrov dokáže prenášať obraz s rozlíšením 2560x1600 pixelov a na vzdialenosť do 15 metrov obraz s rozlíšením 1920x1080 pixelov. Navrhla ho organizácia VESA (Video Electronics Standards Association) a je široko podporovaný firmami ako je Intel, AMD, Dell, Nvidia atď.
Je navrhnutý tak, aby nahradil digitálne (DVI) a analógové (VGA) konektory v monitoroch počítačov rovnako ako v grafických kartách. Má všetky funkcie HDMI, no nepredpokladá sa, že by mal nahradiť HDMI v oblasti domácej spotrebnej elektroniky, keďže je určený predovšetkým na kancelárske a IT využitie.
Herkules antilský

Herkules antilský ("Dynastes hercules") je najväčší a najznámejší chrobák z podčeľade "Dynastinae".
Opis.
Obýva vlhké dažďové pralesy Mexika, Strednej, Južnej Ameriky a Malé Antily. Môže dosahovať dĺžku až . Tento druh je značne sexuálne dimorfný. Samice majú väčšie telo ale nemajú roh, preto je ich celková dĺžka menšia ako u samcov. Larválne štádium tohto chrobáka trvá dva roky. Larvy dorastajú do dĺžky a môžu vážiť 120 g. Larvy žijú v rozkladajúcom sa dreve, ktorým sa aj živia. Dospelé jedince požierajú sladké ovocie a miazgu.
Je to nočný živočích. Samce majú veľké rohy, ktoré používajú pri súbojoch o samice a bránení kŕmnych miest.
Dokáže odniesť až 850-násobne väčší náklad ako je jeho hmotnosť. Považuje sa za najsilnejšie stvorenie na Zemi. Podľa vlhkosti vzduchu dokáže meniť aj farbu svojho exoskeletu zo zelenej na čiernu.
Niektorí ľudia veria, že roh z tohto chrobáka zvyšuje sexuálnu potenciu. Ako istú formu zábavy, nechávajú ľudia tieto chrobáky bojovať proti sebe. Za účasti rozhodcu sú do arény vložené dva samce. Blízko nich sa umiestni samica a jej feromóny spustia boj medzi samcami. Zápas končí ak je jeden zo samcov vyčerpaný alebo ustúpi.
Skokan

Skokan môže byť:
Skokan (priezvisko)

Skokan (o význame pozri skokan je české a slovenské priezvisko. Na Slovensku je najčastejšie v Poprade, Spišskej Teplici a obci Nesluša (okres Kysucké Nové Mesto), v Česku sa najviac vyskytuje v Prahe a Chrudimi.
Kolégium Emericanum

Kolégium Emericanum je názov niekdajšej školy, postavenej v renesančnom slohu na Kapitulskej ulici v Bratislave, v jej historickej zóne.
V roku 1637 sa ostrihomským arcibiskupom stal Imrich Lósy (okolo 1580 - 1642), pochádzajúci zo západomaďarského mesta Nagylózs. Horlivý zástanca protireformácie a dôsledný pokračovateľ duchovného diela arcibiskupa Petra Pázmaňa sa významnou mierou zaslúžil o rozvoj kultúry a cirkevného školstva v Hornom Uhorsku. Z jeho iniciatívy bol v Bratislave založený seminár, ktorý vo svojom názve niesol meno svojho zakladateľa - Colegium Emericanum. Zasvätený bol arcibiskupovmu osobnému patrónovi svätému Imrichovi. Poslaním seminára bolo vzdelávanie a príprava laických kňazov Ostrihomskej arcidiecézy na svoje duchovné povolanie.
Štúdium na kolégiu absolvovali viacerí významní kultúrni predstavitelia, napr. básnik Ján Hollý či neskorší ostrihomský arcibiskup Alexander Rudnay. 
Budovu školy v renesančnom slohu postavili v rokoch 1641 - 1642 na mieste niekdajšieho stredovekého domu. Vypracovaním projektu poveril rímskeho jezuitského architekta Giacoma Ravu a jeho syna Giovanniho.
Trojposchodová budova na obdĺžnikovom pôdoryse sa svojím jednoduchým priečelím otvára do Kapitulskej ulice. Budova je bez výraznejších architektonických či ozdobných prvkov. Z architektonického hľadiska zaujme predovšetkým mohutný portál vpravo. V hornej časti je ozdobený plastickým biskupským erbom arcibiskupa Imricha Lósyho. Pod horizontálnou portálovou rímsou je výrazný nápis s datovaním: SEMINARIVM S. EMERICI DVCIS MDCXLI ("Seminár svätého Imricha kniežaťa 1641"). Nárožia budovy zdobí plastická bosáž.
Budova Kolégia je významnou pamiatkou nielen z architektonického pohľadu ale aj ako dôležitý svedok duchovno-umeleckého rozvoja Bratislavy v 17. storočí. Spolu s neďaleko stojacou Katedrálou svätého Martina, budovou Rímskokatolíckej cyrilometodskej bohosloveckej fakulty a cez ulicu ležiacim Jezuitským kolégiom tvorí súbor významných pamiatok duchovného charakteru historickej zóny Bratislavy.
Menoitios (syn Iapeta)

Menoitios (, ) je v gréckej mytológii syn Titana Iapeta a oceanidy Asie.(alebo Klymeny)
Menoitios mal troch súrodencov Titanov, Prometea, Atlanta a Epiméthea. Bol jedným z účastníkov vzbury Titanov proti olympským bohom. Po útoku na Olymp ho Zeus zrazil bleskom a zhodil do hlbín Tartaru.(podľa antického autora Hesioda ho poslal do Ereba, kde boli hriešne duše tiež trestané.)
Orde Wingate

Orde Charles Wingate, DSO (* 26. február 1903, Nainital, Spojené provincie Agry a Oudhu, Britská India – † 24. marec 1944, neďaleko Bishnupuru, Manípur, Britská India) bol generálmajor britskej armády a tvorca špeciálnych vojenských jednotiek v britskej mandátnej Palestíne v 30. rokoch 20. storočia a počas druhej svetovej vojny.
Wingate, ktorý bol zbožným kresťanom, podporoval sionizmus a chápal ako svoju náboženskú povinnosť pomôcť židovskej komunite v Palestíne vytvoriť židovský štát. V roku 1936 bol prevelený do mandátnej Palestíny, kde začal cvičiť členov židovskej polovojenskej organizácie Hagana, z ktorej sa po vzniku Izraela v roku 1948 stali Izraelské obranné sily. Medzi jeho počiny patrilo vytvorenie zvláštnych výsadkárskych jednotiek chinditov (: "Chindits"), ktoré bojovali v tyle nepriateľa počas vojenských operácií na Ďalekom východe proti Japonsku počas druhej svetovej vojny. Zomrel vo veku 41 rokov pri leteckej nehode. Je pochovaný na Arlingtonskom národnom cintoríne.
Polymélé

Polymélé alebo Polyméla (, ) môže byť v gréckej mytológii:
Christina Milian

Christina Milian narodená ako Christine Marie Flores (* 26. september 1981, Jersey City, New Jersey) je americká speváčka, herečka a skladateľka.
Osobný život.
V rokoch 2009-2011 bola manželkou svetoznámeho hudobníka The-Dreama. Roku 2010 sa im narodila dcéra Violet. V súčasnej dobe je slobodná.
Robotizovaná prevodovka

Robotizovaná prevodovka alebo aj "automatizovaná" a "motorizovaná" prevodovka je druh prevodovky používaný v dopravných prostriedkoch.
Ide v podstate o manuálnu prevodovku, ktorá nie je ovládaná priamo vodičom cez mechanickú páku, ale pomocou servomotorov a riadiacej elektronickej jednotky. Automobil s robotizovanou prevodovkou nemá spojkový pedál, čo však neznamená, že vodič stráca možnosť ovplyvniť voľbu prevodového stupňa – radenie ovláda odtláčaním alebo pritiahnutím páky za volantom, alebo stupne volí dotykmi riadiacej páky, prípadne tlačidlami na volante. Prevodovka má tiež možnosť automatického volenia prevodových stupňov. 
Výhodou robotizovanej prevodovky je jej jednoduchosť oproti automatickej alebo dvojspojkovej prevodovke. Nevýhodou môže byť napríklad jav straty trakcie pri preraďovaní čo sa prejavuje jemným trhnutím. 
Robotizované prevodovky môžu byť jednospojkové, klasická koncepcia prevodovky s robotizovaným ovládaním alebo dvojspojkové. 
Dvojspojková prevodovka má dva výstupné hriadele na dve spojky. Prvá hriadeľ ovláda párne stupne a druhá nepárne. Kým jedna spojka je v behu so zaradeným prevodovým stupňom, elektronická jednotka zaradí pravdepodobný nasledujúci stupeň pre druhú spojku. Pri preraďovaní sa len prvá spojka vypne a druhá pripojí. Výhodou je rýchlejšie radenie približne 0,5 s postačuje na zmenu rýchlostného stupňa. Nevýhodou je komplikovanejšia technológia, vyššie straty trením mechanizmu, náročnejší servis a drahšie opravy.
Anna Luxemburská

Anna Luxemburská môže byť:
Aktor

Aktor alebo Aktór (, ) môže byť v gréckej mytológii:
Aktor môže byť aj:
Zvon (rozlišovacia stránka)

Zvon môže byť:
ZVON môže byť:
Fototyristor

Fototyristor je štvorvrstvová polovodičová súčiastka so štruktúrou PNPN. Táto časť je umiestnená v puzdre s priehľadným okienkom, ktoré umožňuje, aby do priechodu v oblasti j2 mohlo prenikať svetlo. Súčiastka má vyvedenú riadiacu elektródu Ga. V tme má rovnaké vlastnosti ako tyristor ovládaný prúdom.
Ak sa nastaví určitý riadiaci prúd Ig a bude meniť osvetlenie, blokovacie napätie Ub sa pri zväčšovaní osvetlenia bude zmenšovať. Túto skutočnosť zaznamenáva aj voltampérová charakteristika. Fototyristor má 3 vývody: pre anódu, katódu a riadiacu elektródu.
Nampula

Nampula je hlavné mesto provincie Nampula v Mozambiku. Je to tretie najväčšie mesto v Mozambiku (po mestách Maputo a Beira). 
Je sídlom mozambického Národného etnografického múzea a centrom obchodu v severnom Mozambiku.
Zvonček

Zvonček môže byť:
Židovský domov

Židovský domov () je izraelská pravicová národno-náboženská sionistická politická strana. Vznikla v novembri 2008 zlúčením Národnej náboženskej strany a strán Moledet a Tkuma. Moledet aj Tkuma neskôr zoskupenie opustili a spoločne so stranou Ha-tikva sformovali Národnú jednotu, ktorá pred predčasnými parlamentnými voľbami v roku 2013 utvorila alianciu so Židovským domovom. Celkom získali 12 poslaneckých mandátov.
Dejiny.
Národná náboženská strana a Národná jednota boli dve samostatné strany, ktoré spoločne kandidovali vo voľbách v roku 2006. 3. novembra 2008 oznámila Národná náboženská strana a dve frakcie Národnej jednoty (Moledet a Tkuma), že spoločne vytvoria novú stranu. Naopak ďalšie frakcie Národnej jednoty (Achi a Ha-tikva) zlúčenie odmietli. Vodca Achi, Efrajim Ejtam, odmietol, pretože podľa neho je charakter novej strany príliš náboženský, vodca Ha-tikvy Arje Eldad odmietol zlúčenie z dôvodu absencie primárnych volieb v strane. 
Zo začiatku bola nová strana bez mena. Bolo navrhnutých päť názvov: Ha-bajit ha-jehudi („Židovský domov“), Šorašim („Korene“), Acma'ut („Nezávislosť“), Šalem („Celok“) a Amichaj. V hlasovaní, ktoré prebehlo na internete, bol nakoniec vybraný názov „Židovský domov.“
Za predsedu verejnej komisie, ktorá bude vyberať osobnosti na kandidátnu listinu strany pre voľby v roku 2009, bol zvolený Ja'akov Amidror. Predsedom novej strany sa 8. decembra 2008 stal matematik z Technionu, rabín Daniel Hershkowitz. Od novembra 2012 je predsedom Naftali Benet.
Vo voľbách do Knesetu v roku 2009 získala strana tri mandáty. Pred predčasnými parlamentnými voľbami v januári 2013 strana utvorila alianciu s Národnou jednotou. Spoločne potom získali 12 poslaneckých mandátov.
Súčasní poslanci.
Nižšie uvedení poslanci boli zvolení vo voľbách do 19. Knesetu v januári 2013:
Lipnerova rizňa

Lipnerova rizňa je približne 20-metrový skalný prah, ktorý sa nachádza v Malej Fatre mimo turisticky značkovaného chodníka. Je vyústením prudkého úzkeho žľabu, ktorý sa zvažuje smerom od Oštiepkovej muldy. Rizňa je pomenovaná najskôr podľa Žilinčana Pavla Lipnera, ktorý tu pri páde cez skalný prah v roku 1958 zahynul. Podľa údajov HZS na tomto mieste po páde zahynul aj Tibor Lenkei, lyžiar maďarskej národnosti.
Počas zimnej sezóny v tejto lokalite pravidelne zasahuje HZS pri záchrane uviaznutých lyžiarov, ktorí pri voľnom pohybe v teréne schádzajú zo zjazdovky na Oštiepkovej mulde k dolnej stanici lanovky, no volia nesprávnu cestu a namiesto zjazdovky pod lanovkou alebo krajného pravého žľabu vchádzajú do uvedeného úzkeho žľabu končiaceho skalným prahom.
V tiesňave nad skalným prahom sú po oboch stranách skalné útvary, ktoré sú za zimných podmienok bez horolezeckého výstroja takmer nezdolateľné, cesta naspäť zo žľabu k Oštiepkovej mulde je pri bežných snehových podmienkach veľmi náročná, fyzicky aj časovo, s neustálym rizikom lavín.
Loches (obvod)

Loches je obvod v departemente Indre-et-Loire a regióne Centre-Val de Loire vo Francúzsku. Člení sa ďalej na 6 kantónov a 67 obcí.
Montargis (obvod)

Montargis je obvod v departemente Loiret a regióne Centre-Val de Loire vo Francúzsku. Člení sa ďalej na 12 kantónov a 126 obcí.
Vila Kacura

Vila Kacura () je cisárská vila, ležiaca na okraji japonského mesta Kjóto.
História.
Cisárskú vilu nechal vybudovať v roku 1620 cisársky princ Hačidžo no Mija, ktorú neskôr rozšíril jeho syn Tošitada.
Cisárska záhrada.
Prekrásna japonská záhrada ktorá bola určená prechádzkam cisárovej rodine. Niektoré záhradné prvky sú použité aj z čínskych záhrad. Záhrada sa preslávila svojimi chodníčkami, z ktorých je zaujímavý výhľad do ostatných zákutí záhrady. Z čajového altánku "Šókintei" je údajne najkrajší výhľad do záhrady. V cisárskej záhrade je viacero čajových altánkov, najznámejšie sú: Šókintei, Šókatei a Šóiken.